b'\n_START_ARTICLE_\nDvor Brinje\n_START_SECTION_\nZgodovina\n_START_PARAGRAPH_\nDvorec Brinje je bil zgrajen v za\xc4\x8detku 16. stol. Zgradili so ga plemi\xc4\x8di Lambergi iz Bo\xc5\xa1tanja. Bil je fevd de\xc5\xbeelnega kneza. Desetletje kasneje po letu 1637 je lastnica Sidonija pl. Juri\xc4\x8d in njen sin Volf Karel, ki je bil povzdignjen v boronski stan. Dvorec je potem \xc5\xbee leta 1641 spet v lasti Lambergov (Adama pl. Lamberga, ki ga je dal v zakup Mihaelu Tauffererju. Leta 1654 je bil najemnik dvorca Gottfried pl. Gall, ki ga je kasneje odkupil. Nasledil ga je sin Franc Bernard pl. Gall, ki je umrl leta 1675. Preko vdove je dvor potem pre\xc5\xa1el na Janeza Andreja pl. Gandini-ja, ki je bil lastnik v \xc4\x8dasu Valvasorja. Leta 1692 je dvorec Brinje, tako kot grad \xc4\x8cu\xc5\xa1perk kupil Janez Herbert grof Turja\xc5\xa1ki, ki pa v dvorcu ni nikoli bival. Dvorec je nato leta 1723 kupil Sigfrid pl. Pour, katerega potomci so dvorec imeli v lasti do konca 19. stoletja. V drugi polovici 18. stoletja je bil pri vitezih Pourih oskrbnik Pavel Janeshitsch (Jane\xc5\xbei\xc4\x8d). Leta 1894 sta dvorec kupila trgovec Franc Hren iz Ljubljane in gostilni\xc4\x8dar iz Velikih La\xc5\xa1\xc4\x8d Matija Ho\xc4\x8devar, a sta ga \xc5\xbee naslednje leto prodala Ignacu Valenti\xc4\x8di\xc4\x8du.  _NEWLINE_Dvor je danes \xc5\xa1e ohranjen vendar mo\xc4\x8dno predelan.'